בשנת 2004, הבמאית והכותבת הניז'רית ראהמאתו כייתא צילמה סרט תיעודי בשם "Al'lessi... An African Actress" שתיאר את חייה של סולי. בזמן שכייתא יצרה את הסרט, בשנת 1998, סולי וארבעת ילדיה חיו בניאמיי בבית בעל שני חדרים, ללא אוכל או מים. הסרט נגמר עם המידע ששנתיים לאחר שצולמה סולי נאלצה להגר ועבדה כעוזרת בית באירופה.
סולי נחשבה לאחת השחקניות החלוצות של הקולנוע האפריקאי.
נפטרה ב-27 ביולי 2021.
בית הכנסת עושה שלום
עושה שלום הוא בית הכנסת היחיד בלורל, מרילנד, ואחד מחמשת בתי הכנסת הרקונסטרוקציוניסטים במטרופוליטן בולטימור-וושינגטון. חברי הקהילה מגיעים ממחוזות סמוכים רבים, בהם מחוזות הווארד, מונטגומרי, הנסיך ג'ורג' והמלכה אן. בית כנסת עושה שלום נוסד בשנת 1966, והסונף לתנועה הרקונסטרוקציוניסטית בשנת 1979. דריה וג'וש ג'ייקובס ולדה, זוג נשוי של רבנים, הפכו לרבני הקהילה באוגוסט 2017.
עושה שלום ידוע במבנה בית הכנסת הייחודי שלו, הבנוי מ-"כנפיים" כחולות וכיפה זוהרת. במתחם מתקיימות תפילות שבת שבועיות, פועל בית ספר דתי, חינוך למבוגרים, ותוכניות ואירועים שונים אחרים.
בית כנסת עושה שלום
Awolnation
Awolnation היא להקת רוק אמריקאית, שהוקמה על ידי אהרון ברונו, הלהקה חתומה בBetter Noise Music והמיני-אלבום הראשון שלהם, Back from Earth, יצא לראשונה בiTunes ב-18 במאי 2010. ב-15 במרץ 2011, הם הוציאו את אלבום האולפן הראשון שלהם Megalithic Symphony והוא הכיל את הלהיט הבולט ביותר שלהם "Sail" שהגיע בשיאו למקום ה17 במצעד הבילבורד הוט 100, מספר 4 במצעד הרוק של הבילבורד ומספר 5 במצעד השירים אלטרנטיבים של הבילבורד.
אלבום האולפן השני של הלהקה, Run, יצא ב־17 במרץ 2015. אלבום האולפן השלישי של הלהקה, Here Come the Runts, יצא ב-2 בפברואר 2018. אלבום האולפן הרביעי שלהם, Angel Miners &amp; the Lightning Riders, יצא ב-24 באפריל 2020.
היסטוריה.
Creation, Back from Earth (2009–2010).
בשנת 2009, ה-Red Bull Records פנו אל אהרון, ושאלו אותו אם הוא רוצה להשתמש בחינם באולפן ההקלטות שלהם בלוס אנג'לס. הוא הקליט כמה שירים באולפן ובסופו של דבר חתם בחברת התקליטים. ברונו היה בהרבה להקות לפני שהוא יצר את Awolnation, כולל Home Town Hero עם דרו סטיוארט ו- Under the Influenance of Giants עם דייב אמזקואה. ברונו כותב את כל השירים בעצמו, אך מכבד את דעתם של חברים קרובים, משפחה ואמנים אחרים.
Megalithic Symphony וסיבוב ההופעות (2011–2014).
הלהקה הוציאה את אלבום הבכורה שלה "Megalithic Symphony" באופן דיגיטלי ב־15 במרץ 2011, ופיזית ב־29 במרץ 2011 ברד בול רקורדס. באלבום מופיעים בסך הכל 14 שירים, כולל הסינגלים " Sail", "Not Your Fault" ו-"Kill Your Heroes". רצועות בונוס מוצעות גם ברכישת האלבום הדיגיטלי. רצועות אלה כוללות את "Shoestrings", "Swinging from the Castles" ו- "I'm Have Dreaming".
הסינגל הראשון של הלהקה, Sail, הגיע למקום ה -10 בשירי "הבילבורד" רוק בארצות הברית והפך לפלטינה בארצות הברית ולפלטינה כפולה בקנדה. "Sail" הוצג בפרק "Whiskey Tango Foxtrot" של תוכנית הטלוויזיה של רשת CBS "האישה הטובה", פרסומות בתוכנית הטלוויזיה " פוקס """, הפרסומת של נוקיה לומיה.
"Sail" הגיע לשיא במקום 17 "במצעד הבילבורד" הוט 100 בארצות הברית, 27 במצעד האוסטרלי, 33 במצעד של ניו זילנד ו-17 במצעד הסינגלים בבריטניה . "Sail" שימש גם בסרטון היוטיוב של ג'ב קורליס, ג'וב קורליס, 'Grinding the Crack' , שנכון ליוני 2017 צפה ביותר מ־31 מיליון צפיות.
Run, סיבוב ההופעות וחזרתו של קריסטופר ט'ורנס (2014–2016).
בשנת 2015 יצאו לאלבום שלושה סינגלים: הסינגל המוביל שלו, "(Hollow moon (Bad Wolf", ב־26 בינואר, "Windows" ב -3 במרץ ו- "I Am" ב 17 במאי.
הלהקה הוציאה את אלבום האולפן השני שלה, "Run", ב־17 במרץ 2015. האלבום זכה לביקורות חיוביות, האלבום זכה להצבעות של 68 מתוך 100, מ6 מבקרים.
בספטמבר 2015 אמר ברונו כי הגיטריסט דרו סטיוארט עזב את הלהקה כדי לבלות עם משפחתו. את מקומו החליף הגיטריסט של אירונטום, זאק איירונס (בנו של נגן ברד הוט צ'ילי פפרס לשעבר ג'ק איירונס).
בשנת 2015 שוחררה ערכת מוזיקה למשחק הווידאו בשם I Am. הערכה כוללת שירים הן מ-Megalithic Symphony והן מ-Run.
ב־8 ביולי 2016 פרסמה Awolnation גרסה חלופית של "Run" בשם ("Run (Beautiful Things", שם מוחלפות המילים החוזרת "מסוגלים לעשות דברים נוראיים" ל"מסוגלים לעשות דברים יפים". בקליפ זה נראה אדם עם גלימה ועם קסדה שרשום עליה AWOL אוחז בפנס סגול כשהוא מגיח מהים.
Here Come the Runts וסיבוב ההופעות (2016–2019).
בסוף 2016 / תחילת 2017, Awolnation החלה לפרסם הודעות מוצפנות לחשבונות המדיה החברתית השונים שלהם באשר לאלבום חדש. נראה כי הנושא המרכזי של פוסטים אלה מתייחסים בהשראה לאלבום החדש. אחת מן ההודעות הכילה התצלומים של אהרון שישב על מגבר עם גיטרה בידיו. אחר היה של אהרון והמתופף איסאק נגר עם גיטרה ביד. חלק מההאשטגים הכלולים בתמונות אלה היו # 2017, #trilogy, #newalbum ו- #thesagacontinues.
ב־24 בינואר 2017, רד בול רקורדס אישרו בדף הפייסבוק שלהם כי Awolnation אכן חזר להקליט.
ב־7 בפברואר 2017 פרסם נגן הבס מארק וולוך תמונה באינסטגרם שלו באולפן הביתי האישי של אהרון עם המפיק אריק סטנמן, המאשר את מעורבותו בעבודת אלבום עתידי.
במרץ 2017 הודיע הקלידן הוותיק קני קרקיט על עזיבתו של הלהקה כדי להשקיע זמן בעבודה על חומרים ללהקה האלקטרו-אלטרנטיבית שלו.
ב־12 באוקטובר 2017 הוציאה הלהקה סינגל חדש בשם "Passion" שיופיע באלבום השלישי.
ב־6 בנובמבר 2017 הכריז אהרון על שמו של האלבום החדש, "Here Come the Runts", לצד הוצאת שיר חדש "Seven Sticks of Dynamite". הלהקה יצאה לסיור הופעות "Here Come the Runts", שיצא לדרך ב -11 בפברואר, שכלל קונצרטים ברחבי צפון אמריקה ואירופה.
לפני צאת האלבום הוציאה הלהקה סינגל, "Manacle Man", ב־15 בדצמבר 2017. סינגל נוסף, "Handyman", יצא ב-19 בינואר 2018. האלבום יצא ב-2 בפברואר 2018.
Angel Miners &amp; The Lightning Riders וסיבוב ההופעות (2019-היום).
ב־5 בנובמבר 2019, הלקה חתמה כעת בחברת התקליטים Better Noise Music, הלהקה הוציאה את הסינגל "The Best" מתוך אלבום האולפן הרביעי. הסינגל יצא יחד עם קליפ. הם גם הכריזו על סיבוב הופעות 2020. ב־29 בנובמבר 2019 הוציאה הלהקה את הסינגל השני "California Halo Blue". השיר יצא יחד עם קליפ וקאבר לשיר "Drive" של the Cars .
ב־4 בפברואר 2020, הלהקה חשפה כי אלבומם הבא, "Angel Miners &amp; The Lightning Riders", עתיד לצאת ב-24 באפריל 2020. באותו יום הם הוציאו סינגל בשם "Mayday!!! Fiesta Fever", בהשתתפות אלכס אברט.
סגנון מוזיקלי.
המוזיקה של Awolnation תוארה כרוק אלטרנטיבי, רוק אלקטרוני, אינדי רוק, ופופ רוק.
חברי הלהקה.
חברים נוכחיים
חברים לשעבר
בית הכנסת צלאת בן שאיף
בית הכנסת צלאת בן שאיף בזליתן, לוב היה בית כנסת היסטורי ואתר עלייה לרגל ל"ג בעומר ליהודי לוב. בית הכנסת נבנה בערך בשנות ה-60 של המאה ה-11.
בתקופת השלטון העות'מאני הורחב המבנה והפך למקום עלייה לרגל וללימוד של הזוהר. בית הכנסת נשרף בשנת 1868 על ידי מוסלמים, ונבנה מחדש בשנת 1870 על ידי פאשה מטריפולי בהוראת הסולטאן העות'מאני. שרפה נוספת, הפעם ללא כוונת זדון, הרסה את בית הכנסת בשנת 1912, כאשר טריפולי הייתה בשליטת איטליה. הוא נבנה מחדש זמן קצר לאחר מכן. בית כנסת אחר בבנגאזי נבנה על פי אותו המודל של בית הכנסת צלאת בן שאיף.
לאחר יציאת המונים של יהודים מלוב בין השנים 1949–1951, בנו מהגרים לובים בישראל העתק של בית הכנסת בזיתן, מושב הסמוך ללוד.
בית הכנסת בזליטן נותר על כנו עד שנות השמונים, ולבסוך נהרס בהוראתו של מועמר קדאפי, והוחלף במתחם דירות.
אוליבר ג'קסון-כהן
אוליבר מנצור ג'קסון-כהן (באנגלית: Oliver Mansour Jackson-Cohen; נולד ב-24 באוקטובר 1986) הוא שחקן קולנוע, טלוויזיה ודוגמן בריטי ממוצא יהודי. הוא ידוע בזכות תפקידיו בסרט האימה "בלתי נראה", ובתפקידיו בסדרות הטלוויזיה "מי מתגורר בבית היל" ו"מי מתגורר באחוזת בליי" של נטפליקס.
ביוגרפיה.
ג'קסון-כהן נולד בווסטמינסטר, לונדון שבאנגליה. אמו, בטי ג'קסון, היא מעצבת אופנה, ואביו, דייוויד כהן, הוא השותף העסקי של אמו. אמו היא אנגלייה, ומרקע נוצרי-פרוטסטנטי. אביו הוא ממשפחה ממוצא יהודי-ספרדי (מקורם ביהדות אורתודוקסית) ממצרים שהיגרה לצרפת בשנות החמישים. ג'קסון-כהן למד בבית ספר הצרפתי "ליסי שארל דה גול" שבלונדון. הוא טוען שיש לו מבטא צרפתי קל.
הוא השתתף בהצגרות תיאטרון "Youngblood" בסופי שבוע, ואז החל לשטוף אגרטלים בחנות פרחים כדי להתפרנס בין האודישנים. הוא למד במכון לי סטרסברג לתיאטרון ולקולנוע בניו יורק מפני שלא התקבל לבית הספר לדרמה בלונדון. הוא עזב אחרי ארבעה חודשים מכיוון שהוצע לו תפקיד.
קריירה.
ג'קסון-כהן קיבל תפקיד קטן בסדרת הטלוויזיה "Hollyoaks" כשהיה בן 15, ובהמשך הופיע בסדרת הטלוויזיה "The Time of Your Life" בשנת 2007. בשנת 2008 הוא שיחק את פיליפ ווייט בסדרת הטלוויזיה הדרך לקנדלפורד ובפרק הראשון של "בוניקיקרס". הוא שיחק גם את מרכוס בסרט הקצר "הגגות" של לן רולס עם נטשה פרימן בתפקיד אימוג'ן ופיליפ מרדן בתפקיד ג'ואל. בשנת 2010 שיחק את דיימון בסרט הקומדיה הרומנטי "הולך למרחק" בכיכובם של דרו ברימור וג'סטין לונג.
הוא גילם מתנקש בסרט הפעולה "מהיר יותר", עם דוויין ג'ונסון.